Na temelju članka 7. stavak 2. Programa potpore poljoprivredi na području Općine Vladislavci za razdoblje 2023.-2027. godine („Službeni glasnik“ Općine Vladislavci“ broj 3/21 i 2/25), Općinski načelnik Općine Vladislavci dana 26. veljače 2025. godine, objavljuje

**JAVNI POZIV**

**za dodjelu potpora male vrijednosti u poljoprivredi**

 **na području Općine Vladislavci u 2025. godini**

1. **PREDMET JAVNOG POZIVA**

Predmet ovog javnog poziva je dodjela bespovratne potpore male vrijednosti u poljoprivredi sukladno Programu potpora u poljoprivredi na području Općine Vladislavci za razdoblje 2023.-2027. godina („Službeni glasnik“ br. 3/21 i 2/25), u 2025. godini, a sukladno s pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L 352, 24.12.2013.) i Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o promjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51/1, 22.2.2019.)

Svrha Javnog poziva je dodjela potpora male vrijednosti prihvatljivim korisnicima za sljedeća ulaganja u poljoprivredi:

1. Mjera 1: Potpore za umjetno osjemenjivanje goveda (sukladno Uredbi 1408/2013)
2. Mjera 3: Potpore za izgradnju plastenika/staklenika (sukladno Uredbi 1408/2013)
3. Mjera 5: Potpore za proizvodnju meda (sukladno Uredbi 1408/2013)
4. Mjera 6. Potpore za navodnjavanje (sukladno Uredbi 1408/2013)
	1. **MJERA 1. Potpore za umjetno osjemenjivanje goveda**

Potpora se dodjeljuje za troškove umjetnog osmjenjivanja goveda.

**Prihvatljivi korisnici:**

Poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava, koja imaju sjedište, odnosno prebivalište na području Općine Vladislavci i obavljaju svoju djelatnost na području Općine Vladislavci.

**Prihvatljivi troškovi:**

Troškovi veterinarskih usluga umjetnog osjemenjivanja i trošak nabave rasplodnog certificiranog materijala

Ukoliko je korisnik u sustavu Poreza na dodanu vrijednost (PDV-a), PDV nije prihvatljiv trošak.

**Iznos potpore:**

* 100% prihvatljivih troškova prvog osjemenjivanja goveda
	1. **MJERA 3.Potpore za izgradnju plastenika/staklenika**

Potpora se dodjeljuje za kupnju, građenje i opremanje plastenika i staklenika

**Prihvatljivi korisnici:**

Poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava, koja imaju sjedište, odnosno prebivalište na području Općine Vladislavci, obavljaju svoju djelatnost na području Općine Vladislavci i grade plastenik/staklenik na području Općine Vladislavci.

**Prihvatljivi troškovi:**

Potpora se ostvaruje za kupnju, građenje i opremanje plastenika i staklenika.

Ukoliko je korisnik u sustavu Poreza na dodanu vrijednost (PDV-a), PDV nije prihvatljiv trošak.

**Iznos potpore:**

Najviši iznos potpore za izgradnju plastenika/staklenika je 80 % prihvatljivih troškova, ali ne više od 2.654,00 eura po korisniku godišnje.

**Uvjet za dodjelu potpore:**

* vrijednost ulaganja iznosi najmanje 663,61 eura,
* plastenik ili staklenik i dijelovi za iste koji su sufinancirani kupuju se isključivo novi kod ovlaštenih prodavača, a ne smiju biti otuđeni iz vlasništva korisnika najmanje 3 godine od dana odobrenja sredstava za sufinanciranje,
* korisnik se obvezuje baviti plasteničkom ili stakleničkom proizvodnjom najmanje 3 godine od dana odobrenja potpore

**Intenzitet potpore za korisnike:**

- 80% prihvatljivih troškova

* 1. **MJERA 5. Potpore za proizvodnju meda**

Potpora se dodjeljuje za proizvodnju meda

**Prihvatljivi korisnici:**

## Poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava i upisana u Evidenciju pčelara i pčelinjaka i fizičke osobe koje imaju sjedište, odnosno prebivalište na području Općine Vladislavci i bave se proizvodnjom meda.

**Prihvatljivi troškovi:**

Potpora se ostvaruje za nabavu nove pčelarske opreme.

Ukoliko je korisnik u sustavu Poreza na dodanu vrijednost (PDV-a), PDV nije prihvatljiv trošak.

**Iznos potpore:**

Najviši iznos potpore za proizvodnju meda je 80 % prihvatljivih troškova, ali ne više od 796,00 eura po korisniku godišnje.

**Uvjet za dodjelu potpore:**

* Oprema koja se sufinancira kupuje se isključivo nova kod ovlaštenih prodavača, a ne smije biti otuđena iz vlasništva korisnika najmanje 3 godine od dana odobrenja sredstava za sufinanciranje,
* korisnik se obvezuje baviti proizvodnjom meda najmanje 3 godine od dana odobrenja potpore

**Intenzitet potpore za korisnike:**

- 80% vrijednosti dokumentiranih troškova

* 1. **MJERA 6. Potpore za navodnjavanje**

Potpora se dodjeljuje za ulaganja u sustav navodnjavanja poljoprivrednih površina na otvorenim i zatvorenim površinama

**Prihvatljivi korisnici:**

Poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava, koja imaju sjedište, odnosno prebivalište na području Općine Vladislavci i obavljaju svoju djelatnost na području Općine Vladislavci.

**Prihvatljivi troškovi:**

Ulaganja u sustav navodnjavanja površina većih od 2500 m 2 na otvorenim površinama , odnosno 200 m2  u plastenicima ili staklenicima čiji troškovi iznose najmanje 300,00 EUR, a koji obuhvaćaju:

* bušenje ili kopanje bunara u broju ovisnom o površini navodnjavanja,
* izgradnju akumulacija (otvorene lagune),
* nabavu novog sustava za navodnjavanje (spremnika za vodu, pumpi, filtera, raspršivača, cijevi i ostalih elemenata sustava za navodnjavanje plastenika, staklenika i oraničnih površina)

Ukoliko je korisnik u sustavu Poreza na dodanu vrijednost (PDV-a), PDV nije prihvatljiv trošak.

**Iznos potpore:**

Najviši iznos potpore je 80 % prihvatljivih troškova, ali ne više od 8.000,00 EUR po korisniku godišnje.

**Uvjet za dodjelu potpore:**

* bušenje bunara, te nabavka nove opreme za navodnjavanje (spremnika za vodu, pumpi, filtera, raspršivača, cijevi i ostalih elemenata sustava za navodnjavanje, plastenika, staklenika i oraničnih površina)
* vrijednost ulaganja iznosi najmanje 300,00 EUR.

**II. KORISNICI**

Korisnici ovog Programa mogu biti poljoprivredna gospodarstva upisana u Upisnik poljoprivrednih gospodarstava, sa sjedištem i poljoprivrednom proizvodnjom (poljoprivredno zemljište, nasadi, stoka, gospodarski objekti i sl.) na području Općine Vladislavci, a koja zadovoljavaju uvjete propisane za pojedine aktivnosti,  te fizičke osobe s područja Općine Vladislavci koji se bave pčelarskom proizvodnjom na području Općine Vladislavci.

Poljoprivredno gospodarstvo obuhvaća slijedeće subjekte u poljoprivrednoj proizvodnji: obiteljska poljoprivredna gospodarstva, obrte, trgovačka društva i zadruge registrirane za obavljanje poljoprivredne djelatnosti.

Pravo na potpore poljoprivredna gospodarstva ostvaruju na vlastiti zahtjev, odnosno temeljem Ugovora koje Općina Vladislavci zaključi sa određenim sudionicima u provođenju Programa, a isto traje do iskorištenja sredstava osiguranih u Proračunu Općine Vladislavci za 2025. godinu.

 Jedan poduzetnik je pojam koji obuhvaća jedno poduzeće, te sva poduzeća koja su izravno ili preko jednog ili više drugih poduzeća u najmanje jednom od sljedećih međusobnih odnosa:
 a) jedno poduzeće ima većinu glasačkih prava dioničara ili članova u drugom poduzeću;

1. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
2. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
3. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

 Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

**3. IZNOS POTPORA**

Jedan korisnik potpore može podnijeti zahtjev za dodjelu potpora po više mjera iz ovog Javnog poziva, do maksimalnog iznosa propisanog za svaku pojedinu mjeru.

Porez na dodanu vrijednost (PDV) nije prihvatljivo ulaganje, osim ukoliko korisnik ne može tražiti njegov povrat u skladu s važećom zakonskom legislativom.

Svi iznosi na računima moraju biti iskazani u kunama i glasiti na nositelja poljoprivrednog gospodarstva, a u slučaju da je iznos na računu iskazan u stranoj valuti kod obračuna visine potpore primjenjivati će se srednji tečaj Hrvatske narodne banke na dan plaćanja računa.

Računi kojima se dokazuje namjensko korištenje potpore moraju biti iz 2025. godine i odnositi se na troškove iste vrste i namjene kako je navedeno u zahtjevu.

Osoba u svojstvu odgovorne osobe jednog korisnika potpore ne može se pojaviti u svojstvu odgovorne osobe drugog korisnika potpore.

Ako je ukupan iznos iz pristiglih zahtjeva za dodjelu potpora koji udovoljavaju uvjetima iz ovog Javnog poziva veći od iznosa osiguranog u općinskom proračunu, potpora po korisniku dodjeljuje se prema redoslijedu podnošenja zahtjeva, a do iskorištenja sredstava planiranih u Proračunu Općine Vladislavci za 2025. godinu.

Na potpore za MJERE 1, 3. i 5. primjenjuje se Uredba komisije (EU) br. 1408/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije, temeljem koje maksimalni iznos svih potpora male vrijednosti, koje jednom korisniku mogu biti dodijeljene tijekom razdoblja od tri fiskalne godine ne smije biti veći od 20.000,00 EUR, uključujući i potporu dobivenu u okviru ovog Programa.

Sukladno članku 3. Uredbe 1408/2013 ukupni iznos potpora male vrijednosti koji je dodijeljen jedinom poduzetniku ne smije prijeći iznos od 20.000,00 EUR-a tijekom razdoblje od tri fiskalne godine te se ta gornja granica primjenjuje bez obzira na oblik potpore ili svrhu potpore.

Sukladno članku 6. Uredbe 1408/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora tijekom prethodne dvije i u tekućoj godini.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1408/2013 i voditi evidenciju o dodijeljenim potporama male vrijednosti po pojedinim korisnicima, te čuvati podatke o dodijeljenim potporama male vrijednosti deset godina od dana dodjele.

**4. ROKOVI ZA PODNOŠENJE ZAHTJEVA**

Zahtjevi za dodjelu potpora, za sve mjere, zaprimati će se do utroška sredstava, odnosno najkasnije do 30. studenog 2025. godine, a rješavaju se prema redoslijedu zaprimanja.

**5. POTREBNA DOKUMENTACIJA**

Podnositelj zahtjeva za dodjelu potpore treba dostaviti sljedeću dokumentaciju:
– popunjeni obrazac zahtjeva za potporu,

– rješenje o upisu u odgovarajući Upisnik,

– izjava o broju bankovnog računa koji glasi na nositelja poljoprivrednog gospodarstva,

– preslika osobne iskaznice,

– izjava o korištenim državnim potporama male vrijednosti,

– izjavu o poreznom statusu,

– preslika računa,

– preslika dokaza o plaćanju,

* potvrda nadležne Porezne uprave da nema dugovanja prema Proračunu Republike Hrvatske
* potvrda Općine Vladislavci da nema duga prema Proračunu Općine Vladislavci

– druge dokumente koji su navedeni u obrascu zahtjeva.

 **6. NAČIN PODNOŠENJA ZAHTJEVA**

Zahtjev se podnosi na posebnom obrascu, a isti se može dobiti u Jedinstvenom upravnom odjelu Općine Vladislavci ili na [www.opcina-vladislavci.hr](http://www.opcina-vladislavci.hr) na linku natječaji.

Ako je zahtjev za potporu podnesen na Javni poziv nepotpun ili ako je potrebno zatražiti dodatna obrazloženja ili ispravke vezano uz dostavljenu dokumentaciju, Povjerenstvo za dodjelu potpora može tijekom postupka administrativne kontrole u bilo kojem trenutku korisniku izdati zahtjev za dopunu ili obrazloženje zahtjeva.

Korisniku se zahtjev za dopunu ili obrazloženje dostavlja pismenim putem ili putem elektronske pošte navedene u obrascu prijave. Korisnik je dužan dostaviti dokumentaciju pismenim putem ili putem elektronske pošte u roku od 7 (sedam) dana od dana slanja zahtjeva za dopunom ili obrazloženjem od strane Povjerenstva za dodjelu potpora.

Potpuni, prihvatljivi i pravovremeno dopunjeni ili obrazloženi zahtjevi za potporu ulaze u daljnju obradu.

Povjerenstvo za dodjelu potpora zadržava pravo zatražiti da korisnik, pored dokumentacije koja je propisana natječajem, dostavi i drugu dokumentaciju koja je potrebna za provjeru prihvatljivosti korisnika.

**Nepotpuni i nepravovremeni zahtjevi, kao i zahtjevi koji ne udovoljavaju kriterijima ovog javnog poziva, neće se razmatrati, te će Povjerenstvo za dodjelu potpora korisniku izdati Obavijest o odbijanju zahtjeva za potporu***.*

Za provedbu javnog poziva Općinski načelnik osniva Povjerenstvo koje ima tri člana. Zadatak je povjerenstva pregled, obrada i ocjena prijava, te utvrđivanje prijedloga Odluke o dodjeli sredstava.

Odluku o dodjeli sredstava na prijedlog Povjerenstva, donosi Općinski načelnik.

Odluka općinskog načelnika je konačna i podnositelji zahtjeva nemaju pravo prigovora.

Potpora se smatra dodijeljenom datumom donošenja Odluke, neovisno o datumu isplate potpore korisniku.
Jedinstveni upravni odjel Općine Vladislavci pisanim će putem poslati pojedinačne obavijesti korisnicima potpore o ostvarivanju, odnosno ne ostvarivanju potpore, u roku od 30 dana od dana donošenja Odluke.

Po donošenju Odluke odobrenju Općinski načelnik s korisnikom sklapa Ugovor o dodjeli potpore, kojim se detaljno utvrđuju obveze korisnika, daljnja kontrola i slično.

Korisnik je obavezan prije potpisa ugovora dostaviti, kao instrument osiguranja provedbe ugovora solemniziranu bjanko zadužnicu na propisani prvi veći iznos odobrenih sredstava potpore, i to za mjere 3., 5. i 6.

Neće se prihvaćati zahtjevi onih podnositelja koji su za istu namjenu dobili bespovratna sredstva iz drugih programa u okviru županijskog proračuna, drugih javnih izvora i fondova EU, podnositelji koji su u stečaju, postupku likvidacije (zatvaranja) te oni koji imaju nepodmirenih obveza prema Općini Vladislavci.

**Zahtjev sa traženom dokumentacijom dostavlja se u zatvorenoj omotnici, s naznakom „Javni poziv – poljoprivreda 2025 MJERA \_(upisati broj mjere)\_\_\_\_“ na adresu***:*

OPĆINA VLADISLAVCI, KRALJA TOMISLAVA 141, VLADISLAVCI, 31404 VLADISLAVCI

**7. ZBRAJANJE POTPORA MALE VRIJEDNOSTI**

Potpore male vrijednosti dodijeljene po ovom javnom pozivu mogu se zbrajati s bilo kojom drugom državnom potporom/potporom male vrijednosti, pod uvjetom da se dotične mjere odnose na različite prihvatljive troškove koje je moguće utvrditi; odnosno bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako to zbrajanje ne dovodi do premašivanja najvišeg intenziteta potpore ili iznosa potpore koji je primjenjiv na tu potporu.

**8. KONTROLA I POVRAT SREDSTAVA**

Tijekom razdoblja 3 godine Općinski načelnik će imenovati Povjerenstvo radi provedbe kontrole trajnosti projekta u navedenom razdoblju odnosno da li nije došlo do sljedećih situacija:

* Prestanka ili premještanja proizvodne aktivnosti izvan područja Općine Vladislavci
* Promjene vlasništva nad predmetom ulaganja
* Davanja u zakup ili najam predmeta ulaganja ili premještanje sufinanciranog ulaganja do isteka 3 godine od datuma isplate potpore, osim u slučaju kada je to zakonska obveza
* Značajnoj promjeni koja utječe na prirodu projekta, ciljeve ili provedbene uvjete zbog koje bi se doveli u pitanje njegovi prvotni ciljevi.

Kontrola se vrši dostavom dokaza za utvrđivanje navedenih situacija iz prethodnog stavka, a gdje to priroda projekta omogućava i kontrolom na licu mjesta.

Povjerenstvo radi provedbe kontrole je dužno najmanje jednom u razdoblju od 3 godine od odobravanja potpore izvršiti kontrolu korisnika.

Ukoliko Povjerenstvo kontrolom utvrdi da je došlo do situacije opisane u prethodnom stavku, osim ako se ne radi o odstupanju od navedenih zahtjeva u slučajevima više sile ili nastupa izvanrednih okolnosti, kako je propisano člankom 2. Uredbe EU br. 1306/2013., o istome obavještava Općinskog načelnika. Po tako dobivenom izvještaju Općinski načelnik donosi Odluku o utvrđivanju obveze korisnika o povratu sredstava u roku 30 dana od dana primitka Odluke. Ukoliko korisnik ne ispuni svoju obvezu izvršit će se prisilna naplata po izdanoj zadužnici.

Korisnik kojemu je izdana Odluka o utvrđivanju obveze povrata sredstava bit će isključen iz prava korištenja potpora po ovom Programu u naredne 3 godine.

**9. INFORMACIJE:**

Sve dodatne informacije mogu se dobiti u Jedinstvenom upravnom odjelu Općine Vladislavci na tel: 031 391 250 ili na e-mail: vladislavci.tajnik@gmail.com

KLASA: 320-02/25-02/01

UR.BROJ: 2158-41-02-25-1

Vladislavci, 26. veljače 2025.

**Općinski načelnik**

Marjan Tomas, v.r.